Diari Oficial de la Generalitat Valenciana


Sumari del DOGV 7177, del 20-12-2013 (2013/12637)

RESOLUCIÓ d'11 de desembre de 2013, de la Direcció General de Centres i Personal Docent, de la convocatòria d'ajudes per als centres d'educació especial, les unitats d'educació especial en centres ordinaris i els centres d'acció educativa singular (CAES) de titularitat de corporacions locals i privats concertats per a l'adquisició de llibres de text i de material didàctic i informàtic en el curs 2013-2014.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7177

Data del DOGV
:   20-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/12808


Data del document
:   11-12-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'11 de desembre de 2013, de la Direcció General de Centres i Personal Docent, de la convocatòria d'ajudes per als centres d'educació especial, les unitats d'educació especial en centres ordinaris i els centres d'acció educativa singular (CAES) de titularitat de corporacions locals i privats concertats per a l'adquisició de llibres de text i de material didàctic i informàtic en el curs 2013-2014. [2013/12804]  
Amb data 8 de novembre de 2013 es va publicar en el DOCV l'Orde 89/2013, de 6 de novembre, de la Conselleria d'Educació, Cultura i Esport, per la qual es convoquen ajudes per als centres d'educació especial, les unitats d'educació especial en centres ordinaris i els centres d'acció educativa singular (CAES) de titularitat de corporacions locals i privats concertats per a l'adquisició de llibres de text i de material didàctic i informàtic en el curs 2013-2014.  
Finalitzat el termini de presentació de les sol·licituds, verificades les dades de matrícula dels centres sol·licitants i d'acord amb els criteris establits en la base 6 de l'esmentada orde de convocatòria, en què s'indica que «a cada centre li correspondrà una dotació econòmica que serà el resultat de multiplicar el nombre d'alumnes matriculats en el curs 2013-2014 per un mòdul econòmic de fins a un màxim de 105 euros», s'ha reunit la comissió avaluadora, prevista en l'annex I de la base 5 de la dita orde, amb data 9 de desembre de 2013. Esta comissió ha emés un informe de supervisió dels mencionats expedients en què concreta els imports proposats als centres, amb una quantia de 105 - per alumne en cada centre participant, la màxima prevista en l'orde de convocatòria.  
  
D'acord amb l'annex I, base 7, de l'esmentada Orde 89/2013, el Servici de Títols, Beques i Ajudes a l'Estudi, com a òrgan instructor del procediment, vistos els expedients, l'informe de la Comissió Avaluadora i que no han de ser tinguts en compte altres fets ni altres al·legacions ni proves que els ja adduïts pels centres participants, de conformitat amb l'article 24, punt 4, de la Llei General de Subvencions, ha emés un informe de conformitat i ha formulat la proposta de concessió i denegació de les dotacions per a l'adquisició de llibres de text i material didàctic i informàtic per al curs 2013-2014 al director general de Centres i Personal Docent, a fi que en dicte la resolució.  
Vista l'esmentada proposta de Resolució de data 9 de desembre de 2013 i fent ús de les atribucions que m'atorga la disposició addicional de l'Orde 89/2013, de 6 de novembre, de la Conselleria d'Educació, Cultura i Esport, resolc:  
  
Primer  
Concedir les ajudes per a atendre els gastos per a l'adquisició dels llibres de text, material didàctic i informàtic de l'alumnat dels centres d'educació especial específics, de les unitats específiques d'educació especial en centres ordinaris i dels centres d'acció educativa singular (CAES) de titularitat de corporacions locals i privats concertats que han participat en la convocatòria i que es detallen en l'annex I i II d'esta resolució per un import total de 305.865 ?.  
  
Segon  
Denegar als centres relacionats en l'annex III les ajudes sol·licitades perquè no complixen els requisits establits en l'esmentada orde de convocatòria, pels motius que s'especifiquen en el dit annex.  
  
Tercer  
Els dits imports s'abonaran a càrrec de la línia de subvenció T0067000, capítol IV, de la secció, servici, centre gestor i programa 22.16.30.240.74 d'Ensenyança Primària, per a l'exercici 2013.  
  
Quart  
D'acord amb el que establix la base 8 de l'annex I de l'orde de convocatòria la forma de justificar la subvenció concedida serà per mitjà d'un compte justificatiu, que s'haurà de presentar en el termini d'un mes a comptar de l'endemà de la publicació d'esta resolució en el DOCV davant de la Direcció General de Centres i Personal Docent. El mencionat compte justificatiu es compon de la relació de factures, d'acord amb el model que consta com a annex IV, i les factures abonades corresponents als gastos ocasionats per la compra de llibres de text i material didàctic i informàtic per al curs 2013-2014. En les mencionades factures han de constar la denominació del proveïdor, el seu NIF, el número d'orde, la data i el concepte del gasto, l'IVA inclòs, i s'han de dirigir a la titularitat del centre.  
Tots els documents que s'aporten han de ser originals o fotocòpies compulsades. Les compulses de les fotocòpies han de ser efectuades pel registre on es presente la documentació, sempre que pertanga a l'Administració General de l'Estat o a qualsevol administració de les comunitats autònomes, o a la d'alguna de les entitats que integren l'Administració local, si en este últim cas s'hi ha subscrit el conveni oportú, d'acord amb els articles 38.4, apartats a i b, i 38.5 de la Llei 30/1992, de Règim Jurídic de les Administracions Públiques i del Procediment Administratiu Comú, i amb l'article 6.3 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'administració de la Generalitat Valenciana.  
  
  
Quint  
Ordenar la publicació d'esta resolució en el Diari Oficial de la Comunitat Valenciana i en la pàgina web de la Conselleria d'Educació, Cultura i Esport:  
.  
Els centres també publicaran en el seu tauler d'anuncis una còpia d'esta resolució.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament un recurs de reposició directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la notificació a l'interessat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació a l'interessat o a partir de l'endemà del dia en què es notifique la resolució expressa del recurs de reposició o en què el recurs es considere presumptament desestimat.  
  
València, 11 de desembre de 2013.- El director general de Centros i Personal Docente: Santiago Martí Alepuz.